借錢食飯黨入侵馬鞍山 多名網民目撃搵食 一類人最易成為目標
借錢黨又出沒!最近有網民在facebook群組「馬鞍山之友 2.0」發布了一個帖文,內容有關馬鞍山利安邨有食飯黨出沒的提醒,結果該區多位網民都有遇見過該名女子!住在馬鞍山的朋友要小心!
借錢黨經常會以不同的名目跟路人借錢,當中包括「借錢搭車」、「借錢食飯」,無論是搭車、食飯,最重要的還是有借無還的「借錢」。最近借錢黨入侵馬鞍山,有機智網民留意到一位女子四出問人借錢食飯,於是放到facebook群組,提醒大家要小心,「啱啱利安邨有個操非廣東話女子四圍叫人俾錢請食飯。」
借錢黨專門向這類人落手
據網民指,這名女子專門向年長的叔叔兜搭下手,網民在facebook張貼的照片,貼文更表示「短短幾分鐘已經有兩個叔叔上釣,其中一個仲同呢個女人一齊入咗𨋢,可以的話,提吓屋企長輩小心啲」有另一位網民留言回應,「尋晚喺恒安街市門口見到佢,佢問咗個成頭白髮嘅阿叔,問阿叔可唔可以畀啲錢畀佢買嘢食」
多名網民目撃區內搵食
帖文發布後,有不少網民表示有遇見過該名女子,「呢個之前有人影到過,應該係同一個人嚟,喺馬鞍山各地方都有出沒」、「隻手錶都可以食到好多餐飯囉!」、有網民發現該名女子已經在區內多個地方「借錢食飯」網民留言指:「佢轉戰咗去利安,早幾日喺觀塘」、「剛又見佢喺新港城戲院附近,有個阿伯畀咗$20佢」、「岩岩佢落咗耀安」也有網民提醒大家要提醒家中長者,「有啲長者帶咗人上樓,趁長者冲涼,偷咗屋企幾萬元現金。」